युधिष्ठिर विदुर जी की बातों को सिर-आँखों चढ़ाकर भीष्म पितामह और द्रोणाचार्य को प्रणाम करके वनवास के लिए चल पड़े। द्रौपदी ने अपनी सास कुन्ती व अन्य नारियों से विदा ली। माता कुन्ती ने शोकाकुल वाणी से द्रौपदी से कहा- ‘तुम स्वयंशील और सदाचार से सम्पन्न हो, इसलिए पतियों के प्रति तुम्हारे कत्र्तव्य के सम्बन्ध में शिक्षा देने की कोई आवश्यकता नहीं है। तुम परम साध्वी, गुणवती और दोनों कुलों की भूषण हो। निद्रोष द्रौपदी! तुमने कौरवों को शाप देकर भस्म नहीं किया, यह उनका सौभाग्य और तुम्हारा सौजन्य है। तुम्हारा मार्ग निष्कण्टक हो। सुहाग अचल रहे। कुलीन स्त्रियाँ अचानक दुःख पड़ने पर घबराती नहीं। पातिव्रत-धर्म सर्वदा तुम्हारी रक्षा करेगा और सब प्रकार से तुम्हारा मंगल होगा।’ कुन्ती को विदुरजी अपने घर ले गए।